钦定古今图书集成/理学汇编/学行典/第210卷 > 蔡大治
## 钦定古今图书集成/理学汇编/学行典/第210卷 > 蔡大治

按《临海县志》：“蔡大治，字朝佐，幼从赵竹江游，博通经
史，久困名场，七应乡闱未售。性至孝，父母俱染锢疾，
家贫孑身佣书，馆谷以供甘旨，妻辟纑以助不给，躬
侍汤药，扶持起居，澣涤厕牏，备极艰辛，二十年如一
日。及父母卒，蔬水骨立，寝苫哀慕。所居轩有石榴花，
皆变白色，人咸谓其孝感所致。郡举孝行，三台咸为
表宅”，名登宪纲，赐粟帛。年九十馀，终于家。